Fordított áfás számla

Belföldi adóalanyok közötti eseményeknél bizonyos termékek és szolgáltatások esetében a szállító helyett a vevőnek kell felszámítania az áfát, A rendszer kétféle módon támogatja ezt:

A Számlázás → Fordított áfás számla készítés menüpontban bármelyik partner részére bármelyik terméket vagy szolgáltatást lehet a ténylegesen beállított ÁFA kulcstól függetlenül fordított áfás módon számlázni, azaz a rendszer felhasználójára van bízva, hogy a törvényi szabályozásnak megfelelő partnernek szintén a szabályozásnak megfelelő terméket/szolgáltatást tegyen a bizonylatra. Ebben az esetben a fordított áfás számlán más áfa kulccsal rendelkező termék nem szerepelhet.

A normál Számlázás → Számla készítés menüpontban lehetőség van fordított áfás tételeket is a számlára tenni bizonyos feltételek teljesülése esetén.

Normál számlán a fordított áfás tételek szerepeltetésének feltételei:

a partner adatainál a Fordított áfára jogosult jelzésnek beállítva kell lennie,

a termék vagy szolgáltatás törzsadataiban a Fordított áfás termék lehet jelzésnek beállítva kell lennie,

a partnert előbb kell kiválasztani, mint a terméket vagy szolgáltatást.

A feltételek teljesülése esetén, a számlára a normál áfás tételek mellé fordított áfás tételek is kerülhetnek.

Amennyiben a számlán fordított áfás tételek vannak, valamint a Megjegyzés template részen beállításra került, úgy a bizonylat megjegyzés részére kerül egy nyilatkozat.

A bizonylat készítésről általánosságban itt lehet olvasni: Bizonylat készítés

A pénzügyi törzsadatok (ÁFA kulcsok) beállításairól információ itt található: Pénzügyi törzsadatok